**Üllés Nagyközségi Önkormányzat Képviselő-testülete**

**7/2021. (V. 19.) önkormányzati rendelete**

**Az önkormányzat és szervei 2020. évi költségvetéséről és annak végrehajtásáról, a költségvetési gazdálkodás 2020. évi vitelének szabályairól szóló 2/2020.(II.19.) önkormányzati rendelet (zárszámadás) végrehajtásáról**

Alaptörvény 32. cikk (1) bekezdés a) pontjában, Magyarország 2020. évi központi költségvetéséről alkotott 2019. évi LXXI. törvény előírásainak figyelembevételével, az államháztartásról szóló 2011. évi CXCV. törvény 91. § (1) bekezdésében kapott felhatalmazás alapján, valamint a helyi önkormányzatokról szóló módosított 2011. évi CLXXXIX. tv 111/A., valamint a a katasztrófavédelemről szóló 2011. évi CXXVIII. törvény 46. § (4) bekezdésében biztosított feladat- és hatáskörében eljárva Üllés Nagyközségi Önkormányzat Polgármestere a 2020. évi gazdálkodásának zárszámadásáról az alábbi rendeletet alkotja:

**1. §**

A rendelet hatálya a Képviselő-testületre és annak bizottságára, valamint az Üllés Nagyközségi Önkormányzat fenntartásában működő intézményekre terjed ki.

**2. §**

A Képviselő-testület az Önkormányzat 2020. évi költségvetésének teljesítése bevételi főösszegét 1 275 071 217.- Ft-ban, kiadási főösszegét 975 966 609.- Ft-ban állapítja meg irányítószervi támogatással.

**3. §**

Az önkormányzat és intézményi működési, fenntartási, kiadásai előirányzatait a Képviselő-testület összesen 801 335 732 Ft-ban határozza meg. Ebből:

a) Személyi jellegű kiadások 243 974 688.- Ft

b) Munkaadókat terhelő járulékok 40 996 970.- Ft

c) Dologi jellegű kiadások 203 809 210.- Ft

d) Ellátottak pénzbeli juttatásai 11 484 690.- Ft

e) Egyéb működési célú kiadások 31 211 367.- Ft

f) Finanszírozási kiadások 269 858 807.- Ft

**4. §**

Az önkormányzat és intézményei felhalmozási kiadásai előirányzatait a Képviselő-testület összesen 546 086 373 Ft-ban határozza meg. Ebből:

a) Beruházások 176 975 363.- Ft

b) Felújítások 361 041 695.- Ft

c) Egyéb felhalmozási célú kiadások 8 069 315.- Ft

**5. §**

A képviselő-testület az önkormányzat és intézményei által foglalkoztatottak munkajogi állományi létszámát - beleértve a közfoglalkoztatottakat is - 77 főben határozta meg.

**6. §**

(1) Az Önkormányzat bevételeinek és kiadásainak alakulását intézményenként és összevontan az 1. számú melléklet tartalmazza.

(2) Az önkormányzat működésének és ágazati feladatainak támogatását a 2. számú melléklet tartalmazza.

(3) Az önkormányzat és intézményeinek működési és felhalmozási mérlegét a 3. számú melléklet tartalmazza.

(4) Az önkormányzat által adott közvetett támogatások összegét a 4. melléklet szerint hagyja jóvá.

(5) Az önkormányzat bevételi előirányzatait és annak teljesítését az 5. melléklet tartalmazza.

(6) Az önkormányzat kiadási előirányzatait és annak teljesítését a 6. melléklet szerint hagyja jóvá.

(7) A 2011. évi CXCIV. törvény Magyarország gazdasági stabilitásáról 3. § -a szerinti adósságot keletkeztető ügyletek kimutatását, az Önkormányzat több éves kihatással járó kötelezettségvállalását a 7. számú melléklet tartalmazza.

(8) Az önkormányzat munkajogi létszámát intézmények szerinti bontásban az 8. számú melléklet tartalmazza.

(9) Az önkormányzat könyvviteli mérlegét a 9. melléklet tartalmazza.

(10) Az önkormányzat eredménykimutatását a 10. melléklet szerint hagyja jóvá.

(11) Az önkormányzat követeléseinek és kötelezettségeinek alakulását a 11. melléklet tartalmazza.

**7. §**

Az önkormányzat és önállóan működő intézményeinek a 2020. évi maradvány kimutatását a 12. számú melléklet tartalmazza.

**8. §**

(1) Az önkormányzat a 2020. december 31-i állapot szerinti ingatlanvagyonát a 13. számú mellékletben foglalt adatok alapján állapítja meg. Az ingatlanvagyon részletes kimutatását forgalomképesség, főkönyvi szám és bruttó érték szerinti bontásban a 14. számú melléklet tartalmazza.

(2) Az önkormányzat 2020. december 31-i állapot szerinti részesedéseinek alakulását a 15. számú melléklet tartalmazza.

**9. §**

(1) Az Önkormányzatok általános, köznevelési és szociális feladataihoz kapcsolódó támogatások elszámolását. 1 292 496.- Ft többlet támogatási igénnyel a 16. sz. melléklet szerint jóváhagyja.

(2) Az önkormányzat kiegészítő támogatásainak és egyéb kötött felhasználású támogatásainak elszámolását a 17. számú melléklet szerint 50 620.- Ft többlet támogatási igénnyel elfogadja.

**10. §**

A Képviselő-testület az Országos Egészségbiztosítási Pénztár által finanszírozott feladatokra vonatkozóan 2020. évben átvett támogatás felhasználásának elszámolását a 18. számú melléklet szerint jóváhagyja, megállapítja, hogy a védőnői szolgálat vonatkozásában maradvány nem képződött.

**11. §**

Az önkormányzat záró pénzkészletét összesen: **257 992 916.- Ft** összegben állapítja meg. Ebből:

a) Önkormányzat: 252 865 642.- Ft

b) Polgármesteri Hivatal: 895 073.- Ft

c) Déryné Művelődési Ház és Könyvtár: 2 310 447.-Ft

d) Önkormányzati Konyha: 1 108 593.- Ft

e) Csigabiga Óvoda és Bölcsőde 813 161.-Ft.

**12. §**

Ez a rendelet 2021. május 20-án lép hatályba.

Ü l l é s, 2021. május 18.

Nagy Attila Gyula Dr. Borbás Zsuzsanna

polgármester jegyző

A rendelet kihirdetve:

2021. május 19.

Dr. Borbás Zsuzsanna

jegyző

**1-12. §**

**Indokolás**

**Általános**

A rendelet módosítását magasabb szintű jogszabály (törvény) teszi kötelezővé, tekintettel arra, hogy helyi rendelet a magasabb szintű jogszabállyal nem lehet ellentétes.

**Részletes**

1 § A rendelet hatályát szabályozza.

2.§ Az Önkormányzat bevételi és kiadási főösszegét határozza meg irányítószervi támogatással.

3.§ Az Önkormányzat és intézményei működési kiadásainak előirányzatát határozza meg.

4. § Az Önkormányzat és intézményei felhalmozási kiadásainak előirányzatát határozza meg.

5. § Az Önkormányzat és intézményei munkajogi létszámát tartalmazza.

6. § Az Önkormányzat és intézményei működésével kapcsolatosan felmerülő bevételeket, kiadásokat, ágazati támogatásokat, közvetett támogatásokat, az előirányzatok teljesítését részletezi. Könyvviteli mérleget, eredménykimutatást, követeléseket, kötelezettségeket, a több éves kihatással járó kötelezettségvállalást határozza meg.

7. § Az intézmények maradványkimutatásáról rendelkezik.

8. § Az Önkormányzat ingatlanvagyonát mutatja be, forgalomképesség szerinti bontással.

9. § Az Önkormányzat általános, köznevelési, szociális  faladataihoz kapcsolódó támogatások elszámolását határozza meg.

10. § Az  Országos Egészségbiztosítási Pénztár által finanszírozott támogatást mutatja be.

11. § az Önkormányzat és intézményeinek 2020. 12.31.-i  záró pénzkészletét mutatja.

12. § Hatályba léptető rendelkezéseket tartalmaz.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 20. §-a értelmében a 21. §-a szerinti kivételek alkalmazásával, az adott jogszabály tervezetéhez tartozó indokolást közzé kell tenni (a (3) bekezdés szerint) a Nemzeti Jogszabálytárban. Az indokolás közzététel alól mentesül a 21. § (2) bekezdés szerinti önkormányzati rendelet a b) pont alkalmazása során, konkrétan akkor, ha a jogszabály végrehajtási jellegű.

E tényekre tekintettel szükségesnek a tárgyi önkormányzati rendelet-tervezethez csatolt indokolást a Nemzeti Jogszabálytárban közzétenni.

Üllés, 2021. május 18.

                                                                                               Dr. Borbás Zsuzsanna

                                                                                                          jegyző